# Αγία Παρασκευή Αττικής

### Από τη Βικιπαίδεια, την ελεύθερη εγκυκλοπαίδεια

Πληροφορίες Δήμου Αγίας Παρασκευής
Πόλη | Αθηνών
Νομαρχία | Αθηνών
Νομός | Αττικής
Χώρα | Ελλάδα
Έκταση | 9.767 χμ2
Πληθυσμός: | 56.836 (2001)
Πυκνότητα πληθυσμού | 7.134 κατ./χμ2
Ταχυδρομικός κώδικας: | 153 42
Δήμαρχος: | Βασίλης Γιαννακόπουλος

χάρτης βορείων προαστίων

Η Αγία Παρασκευή είναι δήμος στα βορειοανατολικά της Αθήνας και απέχει 10 χιλιόμετρα από το κέντρο της πρωτεύουσας. Υπάγεται στην Νομαρχία Αθηνών και εντοπίζεται στην ανατολική είσοδο του λεκανοπεδίου. Εντάσσεται στο ευρύτερο συγκρότημα των βορειοανατολικών προαστίων και είναι μια περιοχή που δεν έχει παύσει να γίνεται ολοένα και πιο ελκυστική για τους κατοίκους του λεκανοπεδίου τα τελευταία 35 χρόνια.

## [Επεξεργασία] Ιστορικά Στοιχεία

Κατά τα αρχαία χρόνια μεγάλο μέρος της περιοχής υπαγόταν στο αρχαίο Δήμο Φλύας (σημερινό Χαλάνδρι). Κατά τις πρώτες δεκαετίες του 20ου αιώνα άρχισαν να εγκαθίστανται μόνιμοι κάτοικοι και το 1963 έγινε αυτόνομος δήμος που αποτέλεσε την πρωτεύουσα της Ανατολικής Αττικής. Ωστόσο το 1995 εισήχθη στην Νομαρχία Αθηνών.

Την περίοδο της χούντας οικοδομείται το ραδιομέγαρο της ΕΡΤ στη λεωφόρο Mεσογείων. Αργότερα εγκαθίστανται ο Δημόκριτος, ο οποίος αποτελεί το Εθνικό Κέντρο Πυρηνικής Φυσικής, το Αμερικάνικο Κολλέγιο, όπου φιλοξενήθηκε η Αμερικάνικη Ολυμπιακή Ομάδα το 2004 και ένα τμήμα του Υπουργείου Γεωργίας.

## [Επεξεργασία] Χαρακτηριστικά

Οικοδομημένη στους πρόποδες του Υμηττού, η Αγία Παρασκευή είναι ένα από τα λίγα προάστια που προικίστηκαν με πλούσια βλάστηση, κυρίως στις υπώρειες του όρους. Η υψηλής ποιότητα ζωή στην περιοχή είχε ως αποτέλεσμα τον κορεσμό της, ώστε κατά την απογραφή του 2001 από την ΕΣΥΕ, η Αγία Παρασκευή να μετρά μόνιμο πληθυσμό 56.836 κατοίκους. Διαθέτει πληθώρα σχολείων και βρίθει από πλατείες, ελεύθερους χώρους και πάρκα. Είναι χαρακτηριστικό το γεγονός πως κάθε συνοικία έχει και τη δική της τοπική πλατεία μαζί με την τοπική της μικρο-αγορά. Στην κεντρική πλατεία της βρίσκεται και η ομώνυμη εκκλησία, ενώ αποτελεί και ένα από τα πιο καλαίσθητα και επισκέψιμα σημεία εστίασης για τους δημότες των Βορειοανατολικών Προαστίων, αλλά και των Μεσογείων. Φημισμένη είναι και η γειτονική πλατεία του Αϊ-Γιάννη με την πληθώρα καλαίσθητων καφέ, εστιατορίων, εμπορικών κέντρων, γυμναστηρίων κ.λ.π. Στον Υμηττό βρίσκεται η Μονή του Άγιου Ιωάννη του Κυνηγού από όπου μπορεί να απολαύσει ο επισκέπτης τη θέα του λεκανοπεδίου μέχρι και τον Πειραιά. Η πευκόφυτη φύση της προσφέρεται για περπάτημα, ποδηλασία και πικ-νικ. Μάλιστα ο δρόμος από το βουνό συνεχίζει μέχρι το Δάσος της Καισαριανής.

## [Επεξεργασία] Συγκοινωνιακή Σύνδεση

Η Αγία Παρασκευή αποτελεί είσοδο στο λεκανοπέδιο απο τα ανατολικά και επικοινωνεί με την πεδιάδα των Μεσογείων μέσω της ομώνυμης λεωφόρου. Συνδέεται με την Αττική Οδό μέσω της Περιφερειακής Υμηττού (κόμβοι 13, Υ3 και Υ4, ενώ εξυπηρετείται συγκοινωνιακά και από το διπλό κομβικό σταθμό της Δουκίσσης Πλακεντίας (Μετρό & Προαστιακός) και του Χαλανδρίου, εν αναμονή του ομώνυμου σταθμού του μετρό ("Αγία Παρασκευή") που σύμφωνα με τα χρονοδιαγράμματα πρόκειται να αρχίσει τη λειτουργία του εντός του 2009 και εντοπίζεται επί της Λεωφόρου Αγίας Παρασκευής, στο Χαλάνδρι, σε 300 περίπου μέτρα απόσταση από τα όρια του Δήμου Αγίας Παρασκευής. Έως τότε θα εξυπηρετείται κι από το σταθμό του Νομισματοκοπείου που πρόκειται να λειτουργήσει το 2008 προς εξυπηρέτηση και των κατοίκων του Κάτω Χαλανδρίου και του Χολαργού.

## [Επεξεργασία] Η διαδήλωση του 1993

Το 1993 οι κάτοικοι της Αγίας Παρασκευής εξέφρασαν την έντονη δυσαρέσκεια και αντίθεσή τους στην κατασκευή του δακτύλιου του Υμηττού. Ο δακτύλιος του Υμηττού θα αποτελούσε μία μεγάλη οδό στο βουνό, απευθείας συνδεδεμένη με την Αττική Οδό. Η περάτωση της κατασκευής του δακτυλίου, αλλά και της Αττικής Οδού θα σήμαινε μαζική κοπή δένδρων καθώς και παρουσία ηχορύπανσης, γεγονός που οδήγησε στην αναπόφευκτη αντίθεση των ντόπιων. Παρόλα αυτά, το κράτος αρνούμενο να αλλάξει τα σχέδιά του, έστειλε μπουλντόζες στο βουνό. Η πράξη αυτή οδήγησε σε μία μεγάλη και έντονη διαδήλωση, η οποία έλαβε χώρα τον Απρίλιο του 1993. Χιλιάδες κάτοικοι της Αγίας Παρασκευής ανέβηκαν στο βουνό και στάθηκαν μπροστά στις μπουλντόζες, αναγκάζοντας τους οδηγούς τους να αποχωρήσουν. Αργότερα όμως, κατέφθασε η αστυνομία, η οποία ανάγκασε τους διαδηλωτές να εγκαταλείψουν την περιοχή. Τελικώς, η κατασκευή των δύο οδών ξεκίνησε και ολοκληρώθηκε το 2001.

## [Επεξεργασία] Πληθυσμός

Έτος | Πληθυσμός | Αλλαγή | Πυκνότητα
--- | --- | --- | ---
1981 | 32,904 | - | 4,700.57/km²
1991 | 47,463 | 14,559/44.25% | 6,780.43/km²
2001 | 56,836 | 9,373/19.75% | 8,119.43/km²

## [Επεξεργασία] Συνοικίες και Όμοροι Δήμοι

| Αγία παρασκευή | Αϊ-γιάννης | Νέα ζωή | Λόφος Τσακός | Παράδεισος | Κοντόπευκο | Πευκάκια |

Βορειοδυτικά: Χαλάνδρι | Βόρεια: Βριλήσσια | Βορειοανατολικά: Γέρακας
Δυτικά: Χαλάνδρι | Αγία Παρασκευή | Ανατολικά: Γλυκά Νερά
Νοτιοδυτικά: Χολαργός | Νότια: όρος Υμηττός | Νοτιοανατολικά: όρος Υμηττός

## [Επεξεργασία] Εξωτερικοί Σύνδεσμοι

- Δήμος Αγίας Παρασκευής
- Επιχειρηματικός Οδηγός Πόλης

Βόρεια Προάστια Αθηνών
Δήμοι : | Αγία Παρασκευή | Άγιος Στέφανος | Ανθούσα | Άνοιξη | Βριλήσσια | Γέρακας | Δροσιά | Διόνυσος | Εκάλη | Θρακομακεδόνες | Κηφισιά | Κρυονέρι | Λυκόβρυση | Μαρούσι | Μελίσσια | Νέα Ερυθραία | Νέα Πεντέλη | Νέο Ηράκλειο | Νέο Ψυχικό | Παπάγου | Πεντέλη | Πεύκη | Ροδόπολη | Σταμάτα | Φιλοθέη | Χαλάνδρι | Χολαργός | Ψυχικό |

Συνοικίες : | Αγία Φιλοθέη | Αλσούπολη | Βαρυμπόμπη | Καλλιθέα | Κεφαλάρι | Καστρί | Νέα Φιλοθέη | Πάτημα | Πολιτεία | Πολύδροσο | Ρέα | Νέα Κηφισιά |

Δήμοι Πολεοδομικού Συγκροτήματος Αθηνών
Νομαρχία Αθηνών: Αθήνα | Αγία Βαρβάρα | Αγία Παρασκευή | Άγιοι Ανάργυροι | Άγιος Δημήτριος | Αιγάλεω | Άλιμος | Αμαρούσιο | Βριλήσσια | Βύρωνας | Γαλάτσι | Γλυφάδα | Δάφνη | Εκάλη | Ελληνικό | Ζωγράφου | Ηλιούπολη | Ηράκλειο | Ίλιον | Καισαριανή | Καλλιθέα | Καματερό | Κηφισιά | Λυκόβρυση | Μελίσσια | Μεταμόρφωση | Μοσχάτο | Νέα Ερυθραία | Νέα Ιωνία | Νέα Πεντέλη | Νέα Σμύρνη | Νέα Φιλαδέλφεια | Νέα Χαλκηδόνα | Νέο Ψυχικό | Παπάγου | Πεντέλη | Περιστέρι | Πετρούπολη | Πεύκη | Ταύρος | Υμηττός | Φιλοθέη | Χαϊδάρι | Χαλάνδρι | Χολαργός | Ψυχικό

Νομαρχία Πειραιώς: Πειραιάς | Άγιος Ιωάννης Ρέντης | Δραπετσώνα | Κερατσίνι | Κορυδαλλός | Νίκαια | Πέραμα

Ανακτήθηκε από "http://el.wikipedia.org../../../%CE%B1/%CE%B3/%CE%AF/%CE%91%CE%B3%CE%AF%CE%B1_%CE%A0%CE%B1%CF%81%CE%B1%CF%83%CE%BA%CE%B5%CF%85%CE%AE_%CE%91%CF%84%CF%84%CE%B9%CE%BA%CE%AE%CF%82_19a5.html"

Κατηγορίες: Συνοικίες και περιοχές Αθήνας | Δήμοι Αττικής

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English
- Français
- Italiano
- Lumbaart
- Română